
ANUNŢURI 


* O nouă Anastasia a venit în lume! 
Este vorba de al doilea copil al Stelia- 
nei - stabilită în Anglia, fiica lui Cor- 
nel şi a Alexandrinei. 


CI fum 26 
Y Dl Mie musejkon 


ŞTIRI 


* Muzeul icoanei şi al cărţii vechi, Museikon, din Alba Iulia găzdu- 
ieşte o nouă expoziţie iconografică de excepţie, în perioada 1-31 
august. Evenimentul este intitulat generic „Salonul de Artă 
Creştină” şi reunește creaţiile a 28 de iconari şi pictori bisericeşti 
consacraţi, din diferite generaţii. (sursa: basilica.ro) Între aceştia 
se află şi fraţii noştri Alin şi Karla Pater. 


* Guvernul Turciei a decis să înceapă cât mai curând lucrările de 
refacere şi consolidare a Bisericii Sf. Sofia din Istanbul. După 
ce a fost transformată în moschee acum 3 ani, ea a fost vizitată de 
peste 20 milioane de oameni, mulţi dintre aceştia producând stri- 
căciuni. (sursa: orthodoxtimes.com) 

JEAN-CLAUDE LARCHET 


CAPTIVI ÎN 
INTERNET 


ne recomandă 


J ean-Claude Larchet 
CAPTIVI IN INTERNEI 


Se spune în mod curent că inventarea noilor media a provocat în societatea noastră o 
revoluţie comparabilă cu cea produsă de electricitate sau de noile mijloace de loco- 
moţie. Există însă o mare diferenţă între noile media şi celelalte invenţii care au 
schimbat în mod profund viaţa omului modern. Nici o altă tehnologie nu a pătruns în 
activitatea noastră zilnică pentru un timp atât de îndelungat, nu a solicitat atenţia şi 
intervenţia noastră atât de constant, nu a invadat atât de mult viaţa noastră privată, 
familială şi personală, nu a pătruns atât de profund înlăuntrul vieţii noastre sufleteşti. 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina E gmail.com sau la tel. 0734.194.372. Mulţumim tuturor pentru rugăciuni şi ajutor! 

Numărul 25 (CXXXVIII) 


Sfinţii săptămâni 


D 6- DUMINICA A IX-A DUPĂ 
RUSALII (Umblarea pe mare, 
potolirea furtunii); SCHIMBA- 
REA LA FAŢA A DOMNULUI - 
PEŞTE 


1.7 - Sf. Cuv. Me. Dometie Per- 
sul şi cei cu dânsul; Sf. Cuv. Te- 
odora de la Sihla; Sf. Cuv. Paf- 
nutie - Pârvu Zugravul; Sf. Cuv. 
Antonie, stareţul Optinei - ULEI 


M 8 - Sf. ler. Emilian Mărturisi- 
torul; Sf. Ier. Miron al Cretei; 


Mărturisitor: Mon. Teodosia 
(Zorica) Laţcu (4990) 


Mi 9 - Sf. Apostol Matia din cei 
12; Soborul Tuturor Sfinţilor 
din Solovăţ 


J 10 - Sf. Mc. şi Arhidiacon Lau- 
rențiu, Sixt, papă al Romei şi 
Ipolit 


Mărturisitor: Pr. Constantin 
Galeriu (2003) 


V 11 - Sf. Ier. Nifon, patriarhul 
Constantinopolului; Sf. Mare 
Me. Evplu - ULEI 


S 12 - Sf. Mc. Fotie şi Anichit 


a ma me a a me zone dr mule = : ... î 


6 august 2023 


Păr. Serafim Rose 


ESENȚA 
unei vieţi trăite 
ortodox 


Tinerii au nevoie de o ortodoxie laică, dar ca- 
6 6 re nu e lumească, ci care caută rădăcinile 
mai adânci. 


Se pune azi o întrebare importantă: Ce se poate face pentru tinerii or- 
todocşi? Nu cumva mulţi dintre ei îşi pierd credinţa şi se îndepărtează 
de Biserică? 


Răspunsul multora la această întrebare sunt dansurile, picnicurile, 
întâlnirile sociale. Dar acesta e un răspuns lumesc, ca şi cum aduna- 
rea oamenilor la-olaltă ar fi un scop în sine, sau o scurtă rugăciune şi o 
mică cuvântare ar fi de ajuns pentru a face reuniunea «religioasă» sau 
«creştină». Insă lucrurile acestea trec şi se uită, şi nici unul nu este cu 
mult mai creştin pentru ei. 


Este cu atât mai îngrijorătoare situaţia tineretului de azi ce se îndreaptă 
spre sectari. Eu cred că protestanții şi catolicii (ca şi ortodocşii), plini 
de entuziasm «ecume-nic», nu sunt foarte serioşi; ei sunt prinşi de cu- 
rentul la modă, a cărui atracţie este, în esenţă, superficială şi fără nimic 

duhovnicesc. Dar sectarismul nu este ceva ce ţine de mo- 
dă; cei ce se îndreaptă spre el o fac ca persoane indi- 
viduale şi pentru pricini ce pot fi complicate şi confuze, 
dar cu toate acestea ei tânjesc după ceva autentic duhov- 
nicesc. Pentru aceşti oameni, dacă află despre Sfânta 
Ortodoxie, mai există nădejde. 


Am întâlnit un grup de tineri ortodocşi vorbitori de en- 
gleză, care alcătuiesc un grup de sine stătător. Nu ştiu de 
ce m-au invitat, dar a fost un bun prilej de a afla ce viaţă 
au alţi ortodocşi. Răspunsul este: nici una. Moarte tota- 
lă. Sunt sinceri, au intenţii bune; dar, pur și sim- 
plu, nu au de la ce porni. Nu numai că nu sunt pre- 
gătiţi pentru hrana duhovnicească, dar aproape că nu 
sunt pregătiţi nici pentru lapte. Planurile lor nu trec de 
înţelegerea „inter-ortodoxă” şi studierea „tradiţiilor” or- 
todoxe la nivel elemen-tar; dincolo de asta, interesul lor 
este vag ecumenic, dar nu misionar. 


Am întâlnit şi oameni morţi din punct de vedere duhov- 
nicesc. Sunt tipici pentru confuzia duhovnicească în care 
se află tinerii din ziua de azi, şi doar faptul de a fi orto- 
docşi nu i-a ajutat, pentru că cei din jurul lor sunt oa- 
meni care au ajuns «să se obişnuiască» cu credinţa şi nu 
i-au învăţat să o păstreze cu scumpătate. Părinţii de la 
mănăstire făceau tot ce le stătea în puteri pentru a rea- 
prinde scânteia în cei ce o pierduseră. Insă nu forţau lu- 
crurile — nu căutau să pună vin nou în burdufuri 

vechi (Lc. 5, 37). De pildă, un aspirant la călugărie a ple- 
cat fără a se fi arătat prea interesat de ceva anume. Noi 
nu am căutat să-i dăm o prea mare doză de insuflare, 
ştiind din experienţă că omul trebuie mai întâi să o do- 
rească liber şi cu înfocare, ca să-i poată fi de un oarecare 
folos. 


Ortodoxia are tendinţa de a-i respinge pe cei ce cred că ei 
„Ştiu mai bine”. Este vorba despre cei ce doresc un creşti- 


nism şi un monahism făcut de ei, astfel încât să se simtă 
«confortabil» în el, după cum ei înşişi o spun în repetate 


Versuri 


Cugetări 


Sf. Ioan Iacov Hozevitul 


Nevrednicia noastră Să cugetăm adesea 
La tainele ieşirii, 

Să scăpăm de frică 
În ceasul despărțirii. 


S-o punem mai prejos 
Decât vinovăția 

Celui mai păcătos. 
Precum încet se trece Să pomenim cu lacrămi 
Făclia de la sfeşnic, Pe cei ce-au răposat, 
Aşa se trece viaţa Căci pentru noi se roagă 


Și vine somnul veşnic. Și ei neîncetat. 

rânduri. 


Esenţa adevăratei vieţi ortodoxe este buna- 
cinstire, evlavia care, după definiţia Stareţului Necta- 
rie, întemeiată pe etimologia cuvântu-lui, înseamnă «a 
cinsti ceea ce este al lui Dumnezeu». Este ceva mai adânc 
decât simpla învăţătură dreaptă: este intrarea lui 
Dumnezeu în orice aspect al vieţii, al unei vieţi tră- 
ite în cutremur şi în frica lui Dumnezeu... O asemenea 
atitudine pro-duce vieţuirea ortodoxă, care nu cuprinde 
doar obiceiurile şi purtările exte-rioare caracteristice 
creştinilor ortodocşi, ci întregul nevoinţei duhovniceşti 
con-ştiente a omului pentru care Biserica şi rânduielile ei 
sunt centrul a tot ceea ce face şi gândeşte. 


În condiţiile de azi este nevoie de un efort conştient pen- 
tru a nu ne lăsa prinşi de lume, şi astfel, marilor oraşe le 
vom prefera localităţile mici şi ne vom elibera (pe cât 
posibil) de televizor, ziare, telefon etc. Și chiar mai 

mult: va trebui să existe o distanţare de duhul lu- 
mesc chiar în viaţa bisericească; aceasta înseamnă 
îndepărtarea chiar şi de viaţa parohială obişnuită, dacă e 
cu putinţă, fiindcă şi ea a devenit astăzi foarte lumească. 


Viaţa într-o parohie ortodoxă obişnuită din ziua de 

azi, în atmosfera anormală a unui mare oraş, cu o mulţi- 
me de ispite nemaiauzite până acum, nu este normală 
pentru Ortodoxie. Tinerii sunt în biserică câteva ceasuri 
duminica şi poate şi sâmbătă seara, iar restul săptămânii 
sunt supuşi unor influenţe opuse în şcolile de stat, la te- 
levizor etc. 


Tinerii au nevoie de o ortodoxie laică, dar care nu e lu- 
mească, ci care caută rădăcinile mai adânci şi simte că nu 
se poate acomoda cu lumea; care nu se mulţumeşte a fi 
ca toţi ceilalţi, doar cu «un punct de vedere ortodox» 
asupra a tot ce se petrece; care caută răspunsuri la Pă- 
rinţi, nu la întrebări academice sau teologice, ci la între- 
bări legate de felul cum să trăiască. 


Nădejdea să ne fie 

La Cel fără de ani, 

Iar nu la mintea noastră, 
La slavă sau la bani. 


Să nu lăsăm în minte 
Vreun cuget duşmănos, 
Ci să urmăm iertării 
Și păcii lui Hristos. 

Oameni de ştiinţă credincioşi 


JOHANNES KEPLER, 
mărturisitorul Creatorului 


G G Pe Dumnezeu aproape Îl pot atinge cu mâna atunci când privesc Universul! 


Kepler s-a născut în Germania în 
1571. Johannes era un băiat foarte 
firav care se îmbolnăvea frecvent. La 
vârsta de trei ani a contractat variolă 
şi s-a aflat la un pas de moarte timp 
de mai multe luni. Copilăria sa a fost 
neliniştită şi nefericită. Tatăl său era 
un soldat mercenar care lipsea de 
acasă pentru perioade lungi, uneori 
ani întregi. Prin generozitatea unui 
duce, Johannes a putut să înceapă să 
urmeze cursurile Universităţii din 
Tubingen în 1587. 


Lui Kepler i-au fost predate matema- 
tica şi astronomia de către unul din- 
tre puţinii profesori de astronomie ai 
timpului său care acceptase ideea lui 
Copernic conform căreia planetele, 
inclusiv Pământul, se învârt în jurul 
Soarelui. Aproape toţi studenţii ace- 
lei ere încă mai credeau că Pământul 
este centrul sistemului solar. 


În tinereţea sa, Kepler a devenit un 
creştin convins şi s-a dedicat sluji- 
rii lui Dumnezeu. Cum a spus cu pu- 
ţin timp înainte de a muri, el credea 
„numai şi numai în slujirea lui lisus 
Hristos. În El este toată izbăvirea, 
toata mângâierea”. Însă Dumnezeu 
a dorit ca el să lucreze talanţii în alt 
chip. Prin muncă a devenit unul din- 
tre fondatorii astronomiei moderne. 
A descoperit că orbitele planetelor 
sunt eliptice, având Soarele într- 
unul din focare, aprofundând studii- 
le lui Copernic. La început, rezultate- 
le cercetărilor sale nu au fost prea 
apreciate, ba chiar aproape ignorate. 
Dar Kepler, având o viziune creşti- 
nă, nu numai că s-a mâhnit, dar a 
continuat să fie mulţumit de ce i-a 
încredinţat Dumnezeu să cerceteze. 


„Sunt foarte încântat... Mi-a apărut 
cartea. Va fi citită fie de contempo- 
ranii mei, fie de posteritate - oricum 
nu contează de cine anume. N-are 
decât să aştepte şi o sută de ani un 
cititor, aşa cum Dumnezeu a aştep- 
tat 6.000 de ani să-l înţeleagă cine- 
va creaţia.” 


Celebrul astronom mai declara: „În 
creaţie, eu parcă pipăi cu mâinile 
mele pe Dumnezeu. Îţi mulțumesc 
Ție, Făcătorul şi Stăpânul meu, că 
m-ai desfătat prin creaţia Ta, căci 
mult m-a fermecat opera mâinilor 
Tale! 


În încheierea cărţii sale despre 
„Armonia lucrurilor”, seria: „Lăuda- 
ți-L pe EL, soare, lună şi planete, în 
orice limbă cântaţi-l Lui cântare de 
laudă! 


Kepler a studiat planeta Marte, fiind 
convins că „Adevărul ştiinţific con- 
stă în descoperirea gândirii Creato- 
rului”. „Deoarece Dumnezeu a stabi- 
lit fiecare lucru în Univers după 
norme cantitative, El l-a dotat pe 
om cu o minte cu care să înțeleagă. 
Tot aşa cum ochiul este adecvat să 
perceapă culorile, urechea sunetele, 
la fel şi mintea omului a fost creată 
pentru a cuprinde cantitățile.” 


De exemplu, spunea că geometria 
I-a oferit lui Dumnezeu un model 
pentru crearea lumii. Ea a fost im- 
plantată în natura umană împreună 
cu imaginea lui Dumnezeu în om, iar 
nu prin percepţia vizuală a omului. 
Dumnezeu a făcut lumea după nişte 
legi, iar acestea sunt accesibile minţii 
omeneşti. Creându-ne după chipul 
Său, Dumnezeu a voit ca noi să pu- 
tem împărtăşi gândurile Sale. 


Mereu atent la tainele lumii şi la des- 
cifrarea lor ân primul rând prin cre- 
dinţă, Kepler nota: „Il invit pe cititor 
să mi se alăture în lăudarea înţelep- 
ciunii şi măreției lui Dumnezeu, pe 
care eu le-am descoperit din profun- 
dele explicaţii ale formei Universu- 
lui, din întrebările privind cauzele 
lui.” 


În tinereţe a început să studieze teo- 
logia, dar apoi s-a reorientat spre 
ştiinţele exacte. Despre aceasta spu- 
nea către sfârşitul vieţii: „Multă vre- 
me am vrut să fiu teolog, multă vre- 
me nu am avut linişte. Dar iată că 
acum, prin eforturile mele, Dum- 
nezeu este slăvit în astrono- 
mie!” 

soare la centru, cerând să-i lase să 
scoată icoana şi anul acesta: 
„Desigur n-o să înceteze seceta care 
bântuie în localitate, cu procesiunea 
pe ogoare a unei zugrăveli, noi însă, 
vom câştiga astfel încă o 
armă pentru propaganda 
noastră ateistă.” 


În ziua sfântului Proco- 
pie, când soarele arzător 
a apărut la orizont, o 
mulţime de ţărani se 
adunase în faţa bisericii 
din Torghinsk, toţi îm- 
brăcaţi în haine de sărbă- 
toare. Când apoi a apărut 
grupul cu icoana Maicii 
Domnului, toţi credin- 
cioşii au căzut în ge- 
nunchi. Lacrimi curgeau 
din ochii tuturor. Se au- 
zeau suspine de evlavie şi 
glasuri rugătoare: 


— Stăpâna Cerului! 
Ocrotitoarea Creştinilor, 
miluieşte-ne! 


Din icoana mare, care 
scânteia plină de pietre 
scumpe, ochii mari ai 
Maicii Domnului priveau 
cu mâhnire la poporul 
îngenunchiat. Procesiu- 
nea pornise. Până seara 
au purtat icoana din ogor 
în ogor şi peste tot au 
făcut rugăciune. 


Kameţnikof, călare pe 
calul său negru, a însoţit 
pas cu pas procesiunea şi 
zâmbea ironic. Vorbea cu 
oamenii securităţii dis- 
preţuitor despre înapoie- 
rea, ignoranţa, super- 
stiţiile şi închipuirile cazacilor. 


- Nouă, spunea el, oricum comedia 
de astăzi o să ne aducă un câştig: 
este un prilej bun de a dezrădăcina 
rătăcirea popească şi a terfeli bigo- 
tismul poporului. Minuni în vremea 
noastră nu se fac. Dacă se vor fi fă- 
cut vreodată. Nu avem nevoie de 
nici un Dumnezeu pentru ploaie. 
Puterea sovietică va face un bun 
sistem de irigații şi va construi o 
societate nouă, fără Dumnezeu, fără 
popi şi fără proprietari... 


La poarta curţii casei lui Kameţnikof, 
bătrâna lui mamă, cu faţă veselă şi 
cu rugăciune din inimă aştepta Sfân- 
ta Icoană. Fiul ei o văzu. A mers re- 
pede în faţa procesiunii şi a strigat: 
"Să nu îndrăzneşti, bătrână, să bagi 

în curte această panaramă publică, 
pentru că nu ştiu ce se va întâmpla”. 


— Ce ai păţit, Ştefane? Ți s-a întune- 
cat mintea? Ce fel de vorbe sunt 


acestea pe care le-ai spus? 


— O să vezi în curând, i-a răspuns el 
cu ton ameninţător şi batjocoritor 
totodată. S-a uitat la cer şi s-a întu- 
necat la faţă. Unul după altul, au 
început să apară nori mici albi, care 
se măreau şi se inegreau, umplând 
întreg orizontul. 


Au intrat cu icoana în curtea casei lui 
şi preotul a început să zică obișnuita 
ectenie. ameţnikof nu s-a mai putut 
stăpâni. Roşu aprins la faţă, nestăpâ- 
nit, cu faţa schimonosită de încorda- 
re, a sărit în faţa preotului şi a strigat 
cu mânie: 


— Să înceteze comedia! Tovarăşi, 
veniți aici! 


La porunca lui, oamenii securităţii 
au înconjurat icoana şi au îndepărtat 
poporul. 


— Acum 0 să vă arăt eu dacă există 
Dumnezeul vostru şi 
Prea Sfânta voastră! 


L-a apucat pe părintele 
Ioan de barbă, l-a tras 
spre el şi apoi l-a îm- 
brâncit cu putere. Apoi a 
scos pumnalul său cau- 
cazian şi a lovit cu toată 
puterea în Icoana Maicii 
Domnului!... În faţa 
acestui nemaiauzit sacri- 
legiu, mulţimea a în- 
gheţat de spaimă... Dar 
îndată s-au auzit nenu- 
mărate glasuri pline de 
teamă: 


— Sânge, sânge! Uitaţi- 
vă, uitaţi-vă! Minune, 
minune! 


Kameţnikof se uita săl- 
batec în jurul său. A înţe- 
les imediat ce strigau şi 
de ce. Mama lui a căzut 
în genunchi şi l-a apucat 
de picioare. 


— Ștefane, uită-te la Stă- 
pâna... Păcat nemaiau- 
zit... abia a putut rosti 
printre suspine. 


Profanatorul şi-a aruncat 
o privire spre icoană. 
Mâna cu care lovise atâr- 
na în aer. Sângele îi în- 
gheţase... Stătea ca trăz- 
nit, cu ochii pironiţi la 
icoană... În partea dreap- 
tă, în locul unde lovise pumnalul, 
icoana se spărsese şi curgea sânge 
picătură cu picătură. Din "rană", 
sângele curgea în jos, colorând cu 
roşu veşmântul de argint al Maicii 
Domnului. Dar nu era numai sânge. 


— Lacrimi, lacrimi!...a strigat Kame- 
ţnikof cu glas straniu şi răguşit. 
Pumnalul i-a căzut din mână. Şi-a 
acoperit faţa cu amândouă mâinile. 
Ca un nebun a luat-o la fugă. Din 
ochii Maicii Domnului curgeau la- 
crimi mari, limpezi ca diamantele. 
Poporul a căzut în genunchi... Cerul 
a început să dea ploaie... Binecuvân- 
tata ploaie a ţinut trei zile şi trei 
nopţi. Trei zile şi trei nopţi ploaia 
dătătoare de viaţă a udat neîntrerupt 
pământul uscat. 


Nr. 25/2023 


Mlonahia Margareta, stareţa Mă- 
năstirii Sfântului loan Inaintemergă- 
torul din oraşul rusesc Menzelinsk, 
era de origine greacă. Se distingea 
prin educaţia aleasă, prin înţelepciu- 
ne, dar mai ales prin viaţa de aspră 
nevoinţă, organizându-şi mănăs- 
tirea după modelul vechilor 
mănăstiri din Grecia. Monahia 
Aleftina, rămasă fără vedere în ulti- 
mii săi ani de viaţă, a fost una dintre 
monahiile vieţuitoare ale acestei mă- 
năstiri care, trăind până în zilele 
noastre, a păstrat informaţii preţioa- 
se despre viaţa sfântă a stareţei. 


Luminată de Dumnezeu şi sub în- 
drumarea duhovnicească a stareţei 
Margareta, întreaga obşte a mănăsti- 
rii ducea o viaţă aspră, săvârşind 
neîncetat slujbele dumnezeieşti şi 
împlinind cu mare osârdie rânduiala 
monahală. Mănăstirea deţinea multe 
livezi, stupi de albine, grădini de le- 
gume, ogoare, dispunea chiar şi de 
un atelier foto (lucru rar şi inovator 
la vremea aceea), iar monabhiile lu- 
crau cu duh de jertfelnicie şi cu mul- 
tă râvnă. 


În septembrie 1918, când trupele 
militare ale „albilor” au plecat din 
Kazan şi din oraşele învecinate, sta- 
reţa Margareta, temându-se de bol- 
şevici, a hotărât să plece pentru o 
vreme de la mănăstire, împreună cu 
alţi refugiaţi. Ajungând la portul flu- 
vial unde refugiații se îmbarcau pe 
vapoare, i s-a arătat Sfântul Ni- 
colae, care i-a spus: 

Stareţa MARGARETA - 


Împlinirea unei profeţii 


— De ce renunți la cununa ce te- 
aşteaptă? 


Auzind aceasta, stareţa Margareta s- 
a cutremurat şi, întorcându-se înda- 
tă la mănăstire, a chemat un preot 
pe care l-a rugat să-i pregătească 
mormântul şi să o îngroape, dacă se 
poate, în aceeaşi zi în care va muri, 
fiind convinsă că o aşteaptă martiri- 
ul. Preotul însă o asculta nedumerit. 


A doua zi, în timpul Sfintei Liturghii, 
un grup de rebeli, intrând în katholi- 
kon-ul mănăstirii, a arestat-o pe sta- 
reţa Margareta care, în ciuda rugă- 
minţilor de a fi lăsată mai întâi să se 
împărtăşească cu Sfintele Taine, a 
fost târâtă în pronaosul bisericii, 
unde fără alte explicaţii a fost omo- 
râtă, fiind acuzată de propagandă 
antirevoluţionară. 


Monabhiile îndurerate au luat sfintele 
ei moaşte şi, săvârşind slujba înmor- 
mântării, le-au îngropat în spatele 
katholikon-ului. Abia atunci a înţeles 
preotul ce însemnase acea rugăminte 
stăruitoare de a fi înmormântată în 
aceeaşi zi. 


Bolşevicii au adus şi un preot musul- 
man pe care, omorându-l, au încer- 
cat să-l îngroape în acelaşi mormânt 
cu monahia ortodoxă, însă Dumne- 
zeu nu a îngăduit. 


În deceniul '70, după ce mănăstirea 
fusese închisă şi distrusă, s-a petre- 
cut o întâmplare minunată. Ma- 
rina Mihailovna, fiica preotului care 
o înmormântase pe stareţa Margari- 


ta, îşi aminteşte cum autorităţile lo- 
cale, neștiind nimic despre mormân- 
tul ei, au hotărât să sape în apropie- 
rea altarului. În timp ce săpau, au 


săst trupul neputre- 


L. 
ZIL al unei monahii îmbrăcată în 
rasă şi în schimă monahală, având o 
cruce de lemn pe piept. De vreme ce 
trupul nu dădea semne de stricăciu- 
ne, monahia părea vie, ca şi cum 
dormea. Văzând acestea, muncitorii 
s-au speriat şi nu au atins moaştele. 
Au acoperit repede mormântul și au 
început să sape în altă parte. 


În secolul al XIX-lea, marele stareţ al 
Rusiei, Sfântul Ambrozie de la 
Optina, care se distingea şi prin 
harisma înainte-vederii, a profeţit 
următoarele: 


„În oraşul Menzelinsk va funcţiona 
o mănăstire, care va câştiga faimă 
şi prestigiu. În vremea cârmuirii 
primei stareţe, se va construi o nouă 
biserică. A doua stareță va deveni 
muceniţă. Când va veni a treia sta- 
reţă, vor cădea clopotele mănăsti- 

Tu 


Într-adevăr, profeția Sfântului Am- 
brozie s-a împlinit. Katholikon-ul 
mănăstirii a fost construit pe vremea 
primei sale stăreţii. A doua stareță a 
fost gherondisa Margareta, noua 
muceniţă. În vremea egumeniei ur- 
maşei sale, mănăstirea a fost închisă 
cu forţa, monahiile au fost alungate, 
iar rebelii au aruncat la pământ clo- 
potele mănăstirii şi le-au distrus. 

VEȘMINTELE 


preoțești 
(4) 


EPITRAHILUL 


Unul dintre cele mai importante veşminte liturgice, 
purtat de către preoţi şi episcopi la toate slujbele 
Bisericii, este epitrahilul. Numit popular şi "patrafir”, 
acest veşmânt nu este altceva decât orarul diaconului 
trecut peste gât şi atârnat în jos până aproape de pă- 
mânt. 


În plus, epitrahilul are şi o puternică simbolistică, el 
arătând semnul preoţiei depline care se dă celui hiro- 
tonit, moment din care acesta poate săvârşi şase din cele 
şapte Sfinte Taine. 


În Biserica Ortodoxă întâlnim astăzi două feluri de epi- 
trahile. Pe de o parte, o formă mai veche, ca un orar în- 
doit, iar pe de altă parte, una mai nouă, dintr-o singură 
bucată de stofă ce se deschide în partea de sus pentru a 
putea fi purtat pe umeri de către slujitorul lui Dumne- 
zeu. Mai mult, epitrahilul se confecţionează din acelaşi 
material ca şi felonul preoţesc. De asemenea, este ornat 
cu mai multe cruci brodate sau cusute. 


Epitrahilul este veşmântul cel mai utilizat de către 
preoţi, fiind anumite slujbe, cum sunt de pildă ierurgiile, 
adică slujbele săvârşite adesea în afara bisericilor, în 
care preoţii îmbracă numai epitrahilul. 


Importanţa lui este foarte mare, fără epitrahil nefi- 
ind posibilă săvârşirea nici unei slujbe religioa- 
se. Despre însemnătatea epitrahilului vorbeşte şi Sfântul 
Simeon al Tesalonicului, care subliniază că fără epitrahil 
nu este posibilă săvârşirea vreunei taine. EI sfătuieşte că 
dacă se va întâmpla să fie nevoie a se face vreo taină şi 
nu se va găsi epitrahil, preotul "să folosească o bucată 
de funie sau de pânză, ca pe un epitrahil, şi numai în 
acest mod să săvârşească taina". 


Când îmbracă epitrahilul, atât preotul, cât şi arhiereul, 
întâi îl binecuvântează, apoi sărută partea de sus rostind 
următoarea formulă, adică două versete din Psalmul 
132: "Binecuvântat este Dumnezeu, Cel ce varsă harul 
Său peste preoții Săi, ca mirul pe cap, ce se pogoară pe 
barbă, pe barba lui Aaron, ce se pogoară pe marginea 
veşmintelor lui" (Ps. 132, 2-3). 


Prin urmare, conform acestei formule, epitrahilul sim- 
bolizează puterea harului dumnezeiesc, care se 


pogoară asupra preotului şi 
prin care el slujeşte cele sfin- 
te şi tot la fel jugul cel bun 
al slujirii lui Hristos, luat 
de bunăvoie de către preot şi 
episcop, la chemarea Mântu- 
itorului. La fel, acest 
veșmânt aşezat de fiecare 
dată de către preot deasupra 
celor care vin să primească 
iertarea păcatelor prin Sfânta 
Taină a Spovedaniei amin- 
teşte şi de Crucea pătimi- 
rii purtată de Hristos Dom- 
nul şi, de asemenea, funia cu 
care E] a fost legat când a 
fost dus în faţa arhiereului 
spre judecată. Putem spune 
aşadar că este cel mai impor- 
tant veşmânt liturgic din Bi- 
serică. 


Părintele Efrem Katuna- 
kiotul spunea: 


„Când liturghiseşti să ai în 
vedere că eşti mijlocitor. 
Preiei de la lume dure- 
rea, lacrimile, neputin- 
țele, rugăminţile şi le 
aduci înaintea tronului 
dumnezeirii. Și pe urmă 
transmiţi lumii mângâ- 
ierile, vindecările, tot 
ceea ce are nevoie fiecare. 
De mare vrednicie te-a în- 
vrednicit Dumnezeu, fiul 
meu. Să o cultivi. Urechea 
lui Dumnezeu este la gura 
preotului. Mare putere are 
epitrahilul. Epitrahilul este 
împăciuitorul omului căzut 
cu Tatăl, cu Creatorul lui. De 
aceea, atât cât poți, să po- 
meneşti cât mai multe nume. 
Cât de multe poţi.” 


Epitrahil din 1489, Putna 


ulii 


IRI, 

In asemănările Sfinţilor Părinţi, albina este 
simbolul comunităţii religioase. Sf. Am- 
brozie aseamănă Biserica cu o coşniţă, iar pe 
credincioşi cu albinele care trebuie să strângă 
din florile vieţii numai ce e bun pentru suflet. 


Albina mai este şi simbolul muncii asidue şi al 
bunei întrebuinţări a talanţilor. Prepara- 
rea celui mai dulce aliment de către albina ne- 
pretențioasă e un avertisment să nu judecăm 
numai după cele exterioare. Sub haina sărăcăci- 
oasă poate sălăşlui un suflet nobil. 


Simboluri creştine 


ALBINA 


Precum albina soarbe mierea din flori fără a 
face vreo stricăciune în miros şi productivitate, 
astfel şi credinciosul află dulceaţă în daruri- 
le dumnezeieşti, fără ca acestea să se împuţi- 
neze sau să-şi piardă din sfinţenie. 


Precum albina moare după ce a înţepat pe cine- 
va cu acul ei, aşa şi creştinul care vatămă pe 
aproapele său, se omoară singur sufleteşte, cum 
zice Sf. Ioan Gură de Aur. 


SÂNGELE MAICII DOMNULUI 
O întâmplare adevărată 


Seceta din anul acela era înfricoşă- 
toare. Pământul se crăpase de căldu- 
ră. Izvoarele secaseră. Fântânile erau 
uscate. Râurile secaseră. Frunzele 
copacilor se îngălbeniseră ca arse de 
foc. Iarba şi semănăturile de pe 
ogoare se uscaseră din rădăcină. 


În Torghinsk, un sat de cazaci de 
lângă oraşul Nertinsk, primul lucru 
pe care l-au făcut bolșevicii după 
luarea puterii, a fost încuierea biseri- 
cii principale, unde se afla o vestită 


icoană făcătoare de minuni a Maicii 
Domnului. La 8 iulie, în fiecare an, 
în ziua pomenirii Sfântului Procopie, 
mulţimea de credincioşi, după ter- 
minarea Sfintei Liturghii şi a Paracli- 
sului Maicii Domnului, luau icoana 
făcătoare de minuni şi mergea în 
procesiune pe ogoare, în satele veci- 
ne şi mai departe. 


Era 7 iulie 1922. În adunarea săteas- 
că din Torghinsk, cazaci bătrâni cu 
barba albă, ascultau mâhniţi pe Şte- 
fan Kameţnikof, fost partizan al ar- 


matei roşii şi acum secretarul satu- 
lui. 


— Tovarăşi, a început bătăios Kame- 
nikof, trebuie să ne eliberăm de 
bigotismul religios. De vreme ce în 
pământul rusesc țarul nu mai are 
loc, nu are loc nici Dumnezeu. Omul 
însuşi îşi este şi Dumnezeu şi ţar. 
Ultimele cuvinte ale lui Kameţnikof 
au provocat tulburare şi murmure în 
adunarea ţăranilor. 


Ca să îi potolească, el a trimis o scri- 


